Priekšlikums PADOMES ĪSTENOŠANAS LĒMUMS, ar ko groza Īstenošanas lēmumu 2011/77/ES par Savienības finanšu palīdzības piešķiršanu Īrijai /* COM/2012/0792 final - 2012/0367 (NLE) */





PASKAIDROJUMA RAKSTS Pēc Īrijas lūguma Padome 2010. gada 7. decembrī piešķīra Īrijai finansiālu palīdzību (Īstenošanas lēmums 2011/77/ES), lai atbalstītu spēcīgu ekonomikas un finanšu reformu programmu, kuras mērķis ir atjaunot uzticību, ļaut ekonomikā atjaunot ilgtspējīgu izaugsmi un nodrošināt finansiālo stabilitāti Īrijā, eurozonā un ES. Saskaņā ar Lēmuma 2011/77/ES 3. panta 9. punktu Komisija sadarbībā ar SVF un saziņā ar ECB ir veikusi astoto pārskatīšanu attiecībā uz Īrijas iestāžu progresu pieņemto pasākumu īstenošanā, kā arī saistībā ar pieņemto pasākumu efektivitāti un to ekonomisko un sociālo ietekmi. Ņemot vērā atjauninātās ekonomikas perspektīvas, kā arī jaunāko informāciju, Komisija ierosina grozīt ekonomikas politikas nosacījumus, kas ir palīdzības pamatā, kā paskaidrots turpmāk. Komisija ierosinātās izmaiņas ekonomikas politikas nosacījumos uzskata par vajadzīgām, lai nodrošinātu netraucētu programmas īstenošanu un programmas mērķu sasniegšanu. 2012/0367 (NLE) Priekšlikums PADOMES ĪSTENOŠANAS LĒMUMS, ar ko groza Īstenošanas lēmumu 2011/77/ES par Savienības finanšu palīdzības piešķiršanu Īrijai EIROPAS SAVIENĪBAS PADOME, ņemot vērā Līgumu par Eiropas Savienības darbību, ņemot vērā Padomes 2010. gada 11. maija Regulu (ES) Nr. 407/2010, ar ko izveido Eiropas finanšu stabilizācijas mehānismu[1], un jo īpaši tās 3. panta 2. punktu, ņemot vērā Komisijas priekšlikumu, tā kā: (1) Pamatojoties uz Īrijas lūgumu, Padome tai piešķīra finansiālu palīdzību (Īstenošanas lēmums 2011/77/ES[2]), lai atbalstītu spēcīgu ekonomikas un finanšu reformu programmu, kuras mērķis ir atjaunot uzticību, ļaut ekonomikā atjaunot ilgtspējīgu izaugsmi un nodrošināt finansiālo stabilitāti Īrijā, eurozonā un Savienībā. (2) Saskaņā ar Īstenošanas lēmuma 2011/77/ES 3. panta 9. punktu Komisija sadarbībā ar Starptautisko Valūtas fondu (SVF) un saziņā ar Eiropas Centrālo banku (ECB) ir astoto reizi pārskatījusi Īrijas iestāžu progresu, īstenojot pieņemtos pasākumus, attiecībā uz minēto pasākumu efektivitāti un ekonomisko un sociālo ietekmi. (3) Ir sasniegts ievērojams progress attiecībā uz programmā noteiktajiem banku aizdoto līdzekļu īpatsvara samazināšanas mērķiem. Konkrēti, divas vietējās bankas ir vai nu jau sasniegušas, vai arī ir ļoti tuvu, lai sasniegtu aizdevumu pret noguldījumu attiecības 122,5% mērķi, ko sākotnēji bija paredzēts sasniegt līdz 2013. gada beigām. Parējās vietējās bankas ir pabeigušas dažu ar pamatdarbību nesaistītu aktīvu realizāciju, un Eiropas Komisija pārvērtēs programmā ietvertās aizdoto līdzekļu īpatsvara samazināšanas prasības saskaņā ar lēmumu par to restrukturizācijas plānu. (4) Ņemot vērā ievērojamo progresu, izmaiņas programmas uzraudzības sistēmā attiecībā uz bankām, kas samazina aizdoto līdzekļu īpatsvaru atbilstoši nominālajiem ar pamatdarbību nesaistīto aktīvu realizācijas mērķiem, un pilnveidotā uzraudzība, kas izstrādāta, lai nodrošinātu, ka bankas uzlabo to neto finansējuma stabilitātes rādītājus un to likviditātes seguma rādītājus, varētu palīdzēt izvairīties no nepamatotām izmaiņām banku depozītu cenās un sagatavotu tās atbilstībai Bāzelē III noteiktajām likviditātes prasībām. (5) Ņemot vērā šīs izmaiņas un apsvērumus, Īstenošanas lēmums 2011/77/ES būtu jāgroza, IR PIEŅĒMUSI ŠO LĒMUMU. 1. pants Īstenošanas lēmuma 2011/77/ES 3. pantu groza šādi: 1) panta 8. punkta c) apakšpunktu aizstāj ar šādu: “c) vietējo banku aizdoto līdzekļu īpatsvara samazināšana atbilstoši nominālajiem ar pamatdarbību nesaistīto aktīvu realizācijas mērķiem un amortizēšana, kas noteikta atbilstoši 2011. gada PLAR, ja vien ar Eiropas Komisiju nav citāda vienošanās banku restrukturizācijas plānu novērtēšanas kontekstā, un banku progresa uzraudzība Bāzeles III likviditātes un neto finansējuma stabilitātes rādītāju prasību izpildē saskaņā ar pilnveidotu uzraudzības sistēmu, par ko ir vienošanās programmas ietvaros.” 2) panta 10. punktu aizstāj ar šādu: "10. Īrija 2013. gadā saskaņā ar saprašanās memorandā paredzētiem konkrētiem noteikumiem veic šādus pasākumus: a) Pabeidz banku stresa pārbaudi, kas ir saskaņota ar EBI procedūru, pamatojoties uz 2011. gada PCAR rezultātiem un 2012. gada finanšu pasākumu programmu. Stresa tests ir stingrs, un to turpina balstīt uz stabilām prognozēm par aizdevumu zaudējumiem un augstu caurskatāmības līmeni. Rezultātu publicēšana ir saskaņojama ar nākamās EBI procedūras grafiku; b) vietējo banku aizdoto līdzekļu īpatsvara samazināšana, tuvojoties nominālajiem ar pamatdarbību nesaistītu aktīvu realizācijas un amortizēšanas mērķiem 2013. gada beigām, kas noteikti atbilstoši 2011. gada PLAR, ja vien ar Eiropas Komisiju nav citāda vienošanās banku restrukturizācijas plānu novērtēšanas kontekstā, un banku progresa uzraudzība Bāzeles III likviditātes un neto finansējuma stabilitātes rādītāju prasību izpildē saskaņā ar pilnveidotu uzraudzības sistēmu, par ko ir vienošanās programmas ietvaros.” 2. pants Šis lēmums ir adresēts Īrijai. 3. pants Šo lēmumu publicē Eiropas Savienības Oficiālajā Vēstnesī. Briselē, Padomes vārdā – priekšsēdētājs [1] OV L 118, 12.5.2010., 1. lpp. [2] OV L 30, 4.2.2011., 34. lpp.